Diari Oficial de la Generalitat Valenciana


Sumari del DOGV 4777, del 17-06-2004 (2004/6206)

Notificació a José Antonio Martínez Rodríguez. Expedient número 129/5589-LSQ.
-----------------------------------------------------------------------------

### Dades del document

Número de DOGV
:   4777

Data del DOGV
:   17-06-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/6206


Organisme emissor
:   Conselleria de Territori i Habitatge

Tipus de document
:   Anunci

Notificació a José Antonio Martínez Rodríguez. Expedient número 129/7639-KWR. [2004/E6206]
  
De conformitat amb el que s'ha acordat per aquesta Subsecretaria, i a l'empara del que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte es notifica a José Antonio Martínez Rodríguez, amb últim domicili conegut al carrer de Torrejón de S. Bruno, 32, de Rojales (Alacant), acord iniciació de data 19 abril de 2004, dictat pel director territorial de Territori i Habitatge d'Alacant en l'expedient sancionador número 129/6984 QDX, que s'està tramitant a la Unitat d'Inspecció del Territori d'aquesta conselleria:
  
Vistes les actuacions prèvies practicades a l'empara de l'article 12 del Reial Decret 1398/1993, de 4 d'agost, pel qual s'aprova el Reglament de Procediment per a l'Exercici de la Potestat Sancionadora.
  
Vist que en data 25 de novembre de 2003, agent mediambiental ha pogut constatar que en el parc natural la Mata Torrevieja, la mercantil Excavaciones Jovar, contractada per José Antonio Martínez Rodríguez, va procedir a l'abocament de llast en saladar, amb enterrament de vegetació (Limonium sp, Salicornia sp, Phragmites sp, etc) i compactació, afectant aproximadament a 350 m2 de superfície, infringint el que estableix l'Acord de 21 de novembre de 2003, del Consell de la Generalitat, pel qual es determina la forma d'aplicació de les mesures cautelars previstes en l'àmbit territorial afectat pel projecte del Pla d'Ordenació dels Recursos Naturals, PORN, del sistema de zones humides del sud d'Alacant.
  
Vist que, els fets referits estan tipificats en l'article 52 apartat 20 de la Llei 11/1994, d'Espais Naturals Protegits de la Comunitat Valenciana, i qualificada de menys greu en l'article 54 2. c), i la sanció del qual ve determinada en l'article 58 de la citada llei, el qual estableix:
  
Les infraccions tipificades en l'article 52 d'aquesta llei se sancionaran amb les següents multes:
  
b) Infraccions menys greus: de 601,02 e a 6.010,12 e.
  
En el present supòsit la sanció seria 3.005 e (tres mil cinc euros).
  
Vist que, amb independència de la sanció que procedisca, l'infractor està obligat a la reparació del dany i reposició de les coses al seu estat original tal com estableix l'article 55 de la Llei 11/1994, de 27 de desembre, de la Generalitat Valenciana, d'Espais Naturals Protegits de la Comunitat Valenciana. En el present cas consistirà en la reposició del terreny al ser i estat anterior a la realització dels abocaments.
  
En el cas que els responsables de les infraccions no procedisquen a la reparació del dany causat, la Conselleria de Territori i Habitatge podrà optar per imposar multes coercitives de fins a 3.005,06 e, reiterades per lapses de temps suficients per a portar a terme allò que s'ha ordenat, o procedir a la reparació de forma subsidiària a costa del responsable. Les quantitats corresponents a l'execució subsidiària seran exigibles per via executiva.
  
Tot això sense perjudici del que resulte de la instrucció, i és l'òrgan competent per a la resolució del present expedient el director territorial, per raó del que disposa l'article 60.1 de la Llei 11/1994, de 27 de desembre, d'Espais Naturals Protegits de la Comunitat Valenciana.
  
A la vista del que disposen els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que estableix el Reial Decret 1398/1993, de 4 d'agost, pel qual s'aprova el Reglament de Procediment per a l'Exercici de la Potestat Sancionadora, s'acorda:
  
La incoació del corresponent expedient sancionador de forma solidària contra José Antonio Martínez Rodriguez i la mercantil Excavaciones Jovimar, per presumpta infracció de l'article 52 apartat 20 de la Llei 11/1994, de 27 de desembre, de la Generalitat Valenciana, d'Espais Naturals Protegits de la Comunitat Valenciana, en relació amb l'article 15 de la citada llei.
  
Així mateix s'acorda nomenar instructora i secretària de l'expedient sancionador, a Amparo Renau Almela i a Susana Carrasco Marí respectivament, a les quals se'ls notificarà en forma aquest nomenament, com també als inculpats, de conformitat amb el que estableix l'article 135 de la Llei 30/1992, RJ-PAC i en l'article 13.2 del Reial Decret 1398/1993, perquè en qualsevol moment del procediment puguen ser objecte de recusació segons el que disposen els articles 28 i 29 de la citada Llei 30/1992, RJ-PAC.
  
Per raó del que estableix l'article 16.1 del Reial Decret 1398/1993, se li concedeix un termini de quinze dies, comptadors a partir del següent a la notificació del present acord, perquè aporte totes les al·legacions, documents o informacions que estime convenients, li signifiquem que si no efectua al·legacions sobre el contingut de la iniciació del procediment en el dit termini, el present acord podrà ser considerat proposta de resolució amb els efectes previstos en els articles 18 i 19 del Reial Decret 1398/1993.
  
De conformitat amb el que disposa l'article 42 apartat 4 de la Llei 4/1999, de 13 de gener, de modificació de la Llei 30/1992, de Règim Jurídic de les Administracions Públiques i del Procediment Administratiu Comú en relació amb l'apartat 6 de l'artícle 20 del Reial Decret 1398/1993, de 4 d'agost, pel qual s'aprova el Reglament per a l'Exercici de la Potestat Sancionadora, el termini per a la resolució i la notificació del present procediment serà de sis mesos. Transcorregut el citat termini sense haver dictat i notificat aquest es produirà la caducitat del procediment conforme al que disposa l'apartat 2 de l'article 44 de la Llei de Règim Jurídic.
  
I perquè servisca de notificació a l'interessat mencionat anteriorment, s'expedeix el present edicte.